Matsveinanám undirbýr nemendur undir störf í mötuneytum , á fiski - og flutningaskipum og minni ferðaþjónustufyrirtækjum . Matsveinar annast innkaup og móttöku á öllu hráefni . Þeir undirbúa hráefni til matargerðar og meðhöndlunar , afgreiða fæði úr eldhúsi og sjá um frágang á vinnusvæðis í samræmi við kröfur innra eftirlits . Þeir semja matseðla fyrir alla almenna matreiðslu og heimilismat í mötuneytum með fæðutengdar ráðleggingar Embættis landlæknis að leiðarljósi . Matsveinar hafa einnig hæfni til að útbúa fínni kvöldverðarétti , leggja á borð , framreiða mat og annast þjónustu . Matartæknir Matartæknanám er bóklegt og verklegt nám sem lýkur með fagprófi matartæknis á 3. námsþrepi . Matartæknanám er þrjár annir í skóla ásamt vinnustaðanámi í 15 vikur og starfsþjálfun í 38 vikur . Matartæknanám býr nemendur undir matreiðslu í eldhúsum heilbrigðisstofnana , leik - , grunn - og framhaldsskólum og mötuneytum vinnustaða . Ennfremur þá sem þurfa á sérfæði og sjúkrafæði að halda og meta skammtastærðir hverju sinni . Þeir afgreiða fæði úr eldhúsi og stjórna skömmtunarfæribandi í stóreldhúsum . Þeir sjá um frágang samkvæmt heilbrigðisreglugerð . Matartæknar hafa einnig hæfni til að útbúa fínni kvöldverðarétti , leggja á borð , framreiða mat og annast þjónustu . Iðnmeistarinn ber ábyrgð á að miðla handverki sínu til nemandans og er endanleg ábyrgð á námi nemandans hjá meistara í viðkomandi iðngrein . Hann þarf því að búa yfir grunnþekkingu og yfirsýn varðandi stjórnun , rekstur og vera fær um að leggja sjálfstætt mat á einstaka þætti í rekstri fyrirtækisins ásamt því að annast kennslu í iðngrein sinni . Iðnmeistarar vinna við mismunandi aðstæður allt eftir eðli starfseminnar , stærð fyrirtækis og stöðu innan þess . Í litlu iðnfyrirtæki er meistarinn allt í senn ; atvinnurekandi , stjórnandi , faglegur leiðtogi og kennari eða leiðbeinandi . Í stærri fyrirtækjum er oftast um að ræða hreinni verkaskiptingu þar sem meistarar gegna aðallega stjórnunarstörfum , faglegri umsjón og leiðsögn til nemenda og starfsmanna .